มีเพศสัมพันธ์กับแฟนช่วงกลางเดือนพ.ค.แบบใส่ถุง (จำวันไม่ได้)แต่รอบเดือนที่แล้วเมื่อช่วง 25-26 พ.ค. แฟนประจำเดือนมาแค่2วัน ซึ่งก่อนหน้านั้นมีตกขาวสีน้ำตาลด้วย เลยได้ไปพบแพทย์หลังจากนั้นไม่ถึงสัปดาห์ ตรวจปัสสาวะแล้วบอกว่าไม่ท้อง แต่ก็ยังไม่แน่ใจตอนนั้น กลัวว่าผลอาจไม่แน่นอน100%รึเปล่าซึ่งหลังจากที่แฟนมีประจำเดือนเมื่อเดือนพ.ค.ก็ไม่มีเพศสัมพันธ์แบบสอดใส่อีกเลย มีแค่ภายนอกแล้วมาจนถึงวันนี้ วันที่ 30 มิ.ย. แฟนประจำเดือนยังไม่มาเลย ถ้านับจริงๆก็เลทมา1สัปดาห์แล้ว ล่าสุดเมื่อวันที่ 28 มิ.ย. ก็ได้ซื้อที่ตรวจครรภ์มาตรวจตอนเช้าทั้งแบบหยดและแบบแท่ง ก็ขึ้นขีดเดียวทั้งสองอัน อยากทราบว่ามีโอกาสท้องมั้ยครับ
สวัสดีค่ะ หากประจำเดือนได้มาแล้วในวันที่ 25-26 พ.ค. โดยเป็นช่วงวันที่ที่ประจำเดือนควรจะมา แม้จะมาแค่ 2 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในช่วงกลางเดือน พ.ค. ค่ะ นอกจากนี้ หากได้ตรวจหาการตั้งครรภ์จากแพทย์แล้ว ไม่พบการตั้งครรภ์ ก็แสดงว่าไม่ได้มีการตั้งครรภ์เกิดขึ้นค่ะและหากหลังจากที่ประจำเดือนมาแล้ว ไม่ได้มีเพศสัมพันธ์โดยการสอดใส่อวัยวะเพศอีก ก็จะไม่มีการตั้งครรภ์เกิดขึ้น อีกทั้ง หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์แต่อย่างใด ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ